Հիշեցնենք, որ Ռոբերտ Նազարյանն այս պաշտոնին վերջին անգամ նշանակվել էր 2013 թվականի հուլիսի 1-ին՝ ՀՀ նախկին նախագահ Սերժ Սարգսյանի կողմից, իսկ մինչ այդ էլ տասը տարի շարունակ զբաղեցնում էր այդ պաշտոնը։ Մեկ այլ հանձնաժողովի՝ ՏՄՊՊՀ նախագահ Արտակ Շաբոյանի պաշտոնավարման ժամկետն ավարտվում է 2020 թվականին։ 2015-ին նա վերանշանակվել էր այս պաշտոնում եւ հին Սահմանադրությամբ պետք է պաշտոնավարեր 5 տարի ժամկետով։ Սակայն նոր, փոփոխված Սահմանադրությամբ՝ կառավարությանն առընթեր հանձնաժողովներին ինքնուրույն պետական մարմինների կարգավիճակ է տրվել, եւ օրենքով փոփոխվել է դրանց նախագահի եւ անդամների նշանակման կարգը։ Հանձնաժողովի անդամները նշանակվելու են արդեն ոչ թե նախագահի, այլ ԱԺ-ի կողմից, իսկ թեկնածությունները վարչապետը ներկայացնելու է Ազգային ժողովի քննարկմանը։